Dūlitla reids

**Dūlitla reids** (), zināms arī kā **Tokijas reids** (), bija ASV uzlidojums Japānas galvaspilsētai Tokijai un citiem objektiem Honsju salā Otrā pasaules kara laikā 1942. gada 18. aprīlī. Tā bija pirmā ASV gaisa operācija, kas tika realizēta Japānas arhipelāgā. Lai gan reids radīja salīdzinoši nelielus postījumus, tas parādīja, ka Japānas cietzeme ir neaizsargāta pret amerikāņu gaisa uzbrukumiem. Tas kalpoja kā sākotnēja atriebība par 1941. gada 7. decembra uzbrukumu Pērlhārborai un pacēla ASV iedzīvotāju morāli, pēc šī asiņainā uzbrukuma. Reidu nosauca pulkvežleitnanta Džeimsa Dūlitla vārdā, kurš plānoja un vadīja uzbrukumu. Tas bija viens no sešiem ASV flotes aviācijas reidiem pret Japānu un Japānas kontrolētajām teritorijām, ko veica 1942. gada pirmajā pusē.

## Operācijas gaita
1942. gada 18.aprīlī pulksten 7:38, kad ASV aviācijas bāzeskuģis USS *Hornet* atradās 650 jūdžu attālumā no Honsju salas un 250 jūdžu attālumā no plānotās lidmašīnu izlidošanas vietas, kuģi atklāja divi Japānas flotes patruļkuģi. Kreiseris *Nashville*, kas pavadīja aviācijas bāzeskuģi, tos nogremdēja, bet amerikāņi no izglābtajiem japāņu jūrniekiem uzzināja, ka japāņi pa radio jau paspējuši ziņot par tuvojošos pretinieku eskadriļu.

Baidoties, ka ienaidnieks pacels lidmašīnas un nosūtīs pārtvert kuģus, eskadras komandieris viceadmirālis Viljams Halsijs lika nekavējoties sagatavoties lidmašīnu pacelšanās brīdim. Pirmo reizi pasaulē no bāzeskuģa īsā klāja pacēlās sauszemes bumbvedēji *[[North American B-25 Mitchel|B-25 Mitchell]]*..

16 lidmašīnu eskadriļa, kas pacēlās reidam, trāpīja 13 mērķos: metalurģijas, mašīnbūves un ķīmiskās rūpnīcās, kuģu būvētavā, divās spēkstacijās, degvielas noliktavas un vieglā aviācijas bāzeskuģī, kas atradās Jokohamas ostā. Saskaņā ar Japānas datiem uz zemes gājuši bojā 50 cilvēki un 400 ievainoti. Liels ugunsgrēks izcēlās vienā no ieroču rūpnīcām.
thumb|Dūlitla reida karte
Bombardēšanas laikā netika zaudēta neviena lidmašīna. Tomēr bumbvedējus nebija iespējams atgriezt un nosēdināt atpakaļ uz aviācijas bāzeskuģa, un tika plānota nosēšanās Ķīnas Republikas austrumu reģionos. 15 amerikāņu bumbvedēji sasniedza Ķīnu. Četras lidmašīnas veica smagu nolaišanos ūdenī vai rīsu laukos un avarēja. Trīs cilvēki gāja bojā un septiņi tika ievainoti. Izglābās 11 lidmašīnu apkalpes. Vēlāk japāņi sagūstīja astoņus amerikāņus. Trīs lidotāji — Dīns Halmarks, Viljams Ferovs un Harolds Spīds — tika nogalināti 1942. gada 15. oktobrī, pārkāpjot Ženēvas un Hāgas konvencijas un kara vešanas paražas. Roberts Melers nomira karagūstekņu nometnē 1943. gada 1. decembrī.

Vienīgā nebojātā lidmašīna kapteiņa Edvarda Jorka vadībā nolaidās Padomju Savienības Tālo Austrumu Piejūras novada lidlaukā *Unashi* un tika internēta. Padomju Savienība, pildot savas saistības pret Japānu saskaņā ar 1941. gada Neitralitātes paktu, pilotus internēja (sākotnēji tika pieņemts, ka visas lidmašīnas nolaidīsies Vladivostokā, bet PSRS tā paša iemesla dēļ tam nepiekrita). Ekipāža vispirms tika nogādāta Okhanskas pilsētā Molotovas apgabalā, kur viņi pavadīja 8 mēnešus, un pēc tam vispirms uz Taškentu, bet pēc tam uz Ašgabatu, kur 1943. gada 11. maijā viltus bēgšanas plāna aizsegā viņi tika pārvesti uz britu okupācijas zonu Irānā. No turienes pa Transirānas maršrutu Lendlīzes piegādei viņi ieradās mājās. To pašu “bēgšanas” ceļu izmantoja arī citas amerikāņu bumbvedēju apkalpes, kuras, ar bojātām lidmašīnām, kas liedza atgriezties Amerikas teritorijā, nolaidās padomju teritorijā. Pēc tam, kad viens no pilotiem informāciju par to nopludināja amerikāņu laikrakstiem, maršrutu izmainīja.

Reidam bija maza militāra, bet liela politiskā nozīme, to var salīdzināt ar padomju gaisa uzlidojumu Berlīnei naktī no 1941. gada 7. uz 8. augustu. Galu galā 1941. gada 5. septembrī, ziņojot par gatavošanās gaitu uzbrukumam Pērlhārborai, Japānas ģenerālštāba priekšnieks Hadžime Sugijama imperatoram apliecināja, ka amerikāņiem nav iespējams veikt atbildes gaisa triecienus Japānas teritorijā.

Sakritības dēļ pēc šī reida ASV, kuras līdz tam bija piedzīvojušas vairākas sakāves, sāka virkni uzvarošu operāciju.

Dūlitls sākotnēji uzskatīja, ka visu viņa lidmašīnu zaudēšana novedīs pie nonākšanas karalauka tiesas priekšā, tā vietā viņš saņēma Goda medaļu un tika paaugstināts par brigādes ģenerāli.

## Iesaistītās lidmašīnas

File:Army B-25 (Doolittle Raid).jpg|*B-25 Mitchell* lidmašīnas izlido no kuģa USS *Hornet*
File:April 18 1942 USS Hornet CV8 Doolittle.jpg|*B-25 Mitchell* lidmašīnas uz kuģa USS *Hornet*
File:USS Hornet (CV-8) with USS Gwin (DD-433) during Doolittle Raid 1942.jpg|Lidmašinu klājs uz USS *Hornet*
File:B-25 40-2242 Doolittle Raider.jpg|Kapteiņa Jorka pilotētā B-25 pēc avārijas nosēšanās Padomju Savienībā
File:208-PU-53A-14 (34027835380).jpg|Priekšgala zīmējums uz *Hari Kari-er* lidmašīnas

16 lidmašīnu izlidošanas secība bija:

## Piemiņa
Visplašākā Dūlitla reida piemiņas lietu ekspozīcija atrodas Amerikas Savienoto Valstu Gaisa spēku Nacionālajā muzejā (Raita-Patersona gaisa spēku bāzē) Deitonā, Ohaio štatā. Centrālā ekspozīcijas daļa ir gluži kā jauns B-25 lidaparāts, kas ir nokrāsots un marķēts kā Dūlita lidmašīna ar numuru 40-2344. Bumbvedējs, ko *North American Aviation* kompānija prezentēja reida veterāniem 1958. gadā, balstās uz autentiskās lidmašīnas reprodukciju. Lidmašīnu ieskauj vairāki autentiski ģērbti manekeni, tostarp Dūlitla, USS *Hornet* kuģa kapteiņa Marka Mičera un armijas un jūras spēku karavīrus, kas iekrauj bumbvedējā bumbas un munīciju. Izstādīti arī sudraba kausiņi, ko veterāni izmantoja katrā savā ikgadējā tikšanās reizē, lidojuma apģērba gabali un personīgais aprīkojums, izpletnis, ko viens no reida dalībniekiem izmantoja evakuējoties virs Ķīnas, un visu 16 apkalpju grupu fotogrāfijas un citi priekšmeti.

Ķīnā Dzjanšaņas pilsētā, Džedzjanas provincē, ir piemiņas zāle, kurā tiek godināti Dūlitla reida dalībnieki un ķīnieši, kuri viņiem sniedza palīdzību pēc reida.

## Attēlojums mākslā un kino
Filmās "Pērlhārbora" (2001) un "Kauja par Midveju" (2019) ir sižeta līnija par reidu; papildus demonstrēta gaisa kuģu un apkalpju sagatavošanas process tam.

## Atsauces

## Ārējās saites

* Complete documentary about the Doolittle Raid, and interviews
* Official Doolittle Raiders website Archived
* Doolittle Raid. Naval History and Heritage Command
* Children of the Doolittle Raiders website
* Official historian of the Doolittle raid, Carroll V. Glines talks about the raid 
* Unsettled History: America, China, and the Doolittle Tokyo Raid — PBS dokumentālā filma (57 min.)